Case ID: 1013517
Sentence 47: Məhkəmələr iş materiallarına istinad etməklə iddia tələbinin qismən təmin edilməsi barədə qanuni nəticəyə gəlmişlər və işə kassasiya qaydasında baxan məhkəmə kollegiyası İddiaçınə məxsus təsərrüfat subyektində müvafiq dövr ərzində mişar daşının istehsal həcmi bu istehsal zamanı sərf olunan elektrik enerjisi sərfiyyatı ilə müəyyən qədər mütənasiblik təşkil etsə də, bu halın dövriyyə üçün istehsal həcmini müəyyən edən yeganə göstərici kimi əsas götürülə bilmədiyini elektrik enerjisinin sərfiyyatının avadanlıqların istismar müddəti, o cümlədən məişət təyinatlı avadanlıqların yoxlamanın keçirildiyi vaxtdan əvvəlki dövrdə qoşulması, avadanlıqlarla işləyən məsul şəxslərin peşəkarlıq səviyyəsindən və digər hallardan və xüsusatlardan asılı olaraq müxtəlif həcmdə dəyişə bildiyini, mövcud qanunvericiliyin, səyyar vergi yoxlaması zamanı vergi ödəyicisi tərəfindən zəruri sənədlər təqdim olunmadığı halda, vergi orqanına əlaqəli məlumatlar, o cümlədən xronometraj metodu ilə müşahidənin nəticələri üzrə vergiləri hesablamaq hüququ verdiyini, vergi ödəyicisi tərəfindən ödənilməli olan verginin əlaqəli məlumatlara əsasən müəyyənləşdirilməsi üçün müvafiq meyarlar (eyni xüsusiyyətli və ya eyni cinsli malların istehsalı və s.) nəzərə alınmaqla vergi ödəyicisinin fəaliyyətinə analoji fəaliyyətlə məşğul olan vergi ödəyicisinin vergi orqanında olan məlumatlarından da istifadə edilməsinin nəzərdə tutulduğunu, həmin vasitələrlə müəssisənin istehsal həcminin daha dəqiq müəyyənləşdirilə bildiyi halda, vergi orqanının müvafiq əlaqəli məlumatlardan istifadə etmədiyini, yalnız ehtimallara əsaslanan mütəxəssis rəyi əsasında müəssisədə istehsalhəcmini müəyyənləşdirərək, vergi məbləğləri hesabladığını, beləliklə, mübahisələndirilən xxxx 2016-cı il tarixli qərar qəbul olunarkən maddi hüquq normalarının düzgün tətbiq edilmədiyini, nəticədə əsassız vergi məbləğləri (ƏDV, mədən vergisi, sadələşdirilmiş vergi) hesablandığını, müvafiq maliyyə sanksiyalarının tətbiq edildiyini, sübutetmə yükü daşıyan cavabdeh tərəfindən qəbul edilmiş xxxx 2016-cı il tarixli “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında” qərarın ƏDV, mədən vergisi və sadələşdirilmiş vergilərin hesablanması və həmin vergilərə maliyyə sanksiyalarının tətbiq edilməsi hissəsində qanuna zidd olduğunu nəzərə alaraq kassasiya şikayətinin dəlillərini əsassız hesab edir.